

**ประกาศองค์การบริหารส่วนตำบลเขาปู่**

**เรื่อง แจ้งให้เจ้าของป้ายหรือผู้ครอบครองป้าย ยื่นแบบแสดงรายการ**

**เพื่อเสียภาษีป้าย ประจำปี พ.ศ. ๒๕๖๓**

**....................................................**

ด้วยพระราชบัญญัติภาษีป้าย พ.ศ. ๒๕๑๐ แก้ไขเพิ่มเติม (ฉบับที่ ๒) พ.ศ. ๒๕๓๔ มาตรา ๑๒, ๑๓, ๑๔ และมาตรา ๑๕ ได้กำหนดให้เจ้าของป้ายหรือผู้ครอบครองป้าย ซึ่งเป็นป้ายที่แสดงชื่อหรือเครื่องหมายที่ใช้ในการประกอบการค้าหรือประกอบกิจการอื่น เพื่อหารายได้หรือโฆษณาการค้า ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่นใด ซึ่งจะต้องเสียภาษี และยื่นแบบแสดงรายการภาษีป้ายต่อพนักงานเจ้าหน้าที่

ฉะนั้น จึงประกาศให้เจ้าของป้ายหรือผู้ครอบครองป้าย ในเขตองค์การบริหารส่วนตำบลเขาปู่ ไปยื่นแบบแสดงรายการป้าย (ภ.ป. ๑) ประจำปี พ.ศ. ๒๕๖๓ ต่อพนักงานเจ้าหน้าที่ **ณ สำนักงานองค์การบริหารส่วนตำบลเขาปู่ ตั้งแต่วันที่ ๑ เดือน มกราคม พ.ศ. ๒๕๖๓ ถึง วันที่ ๓๑ เดือน มีนาคม พ.ศ. ๒๕๖๓ ในวันและเวลาราชการ แบบพิมพ์ (ภ.ป.๑) ขอรับได้ที่ กองคลัง องค์การบริหารส่วนตำบลเขาปู่**

เจ้าของป้ายหรือผู้ครอบครองป้าย ไม่ยื่นแบบแสดงรายการภายในเวลาที่กำหนด หรือยื่นแบบแสดงรายการไม่ถูกต้องทำให้จำนวนเงินที่จะต้องเสียภาษีลดน้อยลง จะต้องเสียเงินเพิ่มตามมาตรา ๒๕(๑) และ (๒) แห่งพระราชบัญญัติภาษีป้าย พ.ศ. ๒๕๑๐ และแก้ไขเพิ่มเติม (ฉบับที่ ๒) พ.ศ. ๒๕๓๔

ประกาศ ณ วันที่ ๑๓ เดือน มกราคม พ.ศ. ๒๕๖๓



(นายฉลอง คงใหม่)

นายกองค์การบริหารส่วนตำบลเขาปู่